Mier würdid üs freue, wenn ier üch - die wo wend - Gedanke machid drüber, was ier üs gärn uf  üse gmeinsami Läbeswäg wend mitgä.  Öppis, wo üch es Aligge isch, dass mr's debi hend - öppis, wo mier bruchid, um nid vom Wäg abzcho - oder öppis, wo üs Chraft gid, wenn mr nüm so mögid - oder öppis, womit mr üsi Gipfelerläbnis und Erschtbestiigige gebürend chönd fiire - öppis, wo üs a üch erinnerid - oder öppis, wo üs hilft Hindernis züberwinde - oder eifach öppis, wo üs es Lächle ufs Gsicht zaubered...  Nämid die Gedanke und es passends chliises Symbol dezue doch am 27.8. mit, si wärdid Teil vo  de Zeremonie si.